**Molėtų rajono savivaldybės taryba**

**SPRENDIMAS**

**DĖL SAVIVALDYBĖS turto išnuomojimo ne konkurso būdu uždarajai akcinei bendrovei „invitro diagnostika“**

2016 m. rugpjūčio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalimi, Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr.B1-39 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo“, 3, 7, 9, 38 punktais, 38.1 papunkčiu, atsižvelgdama **į tai, kad viešoji įstaiga Molėtų ligoninė ir uždaroji akcinė bendrovė „Invitro diagnostika“ 2016 m. birželio 16 d. pasirašė Medicinos laboratorinių tyrimų paslaugų pirkimo-pardavimo sutartį NR. V9-45 (toliau – sutartis Nr. V9-45), viešoji įstaiga Molėtų pirminės sveikatos priežiūros centras ir uždaroji akcinė bendrovė „Invitro diagnostika“ (toliau – Bendrovė) 2016 m. birželio 16 d. pasirašė Medicinos laboratorinių tyrimų paslaugų pirkimo-pardavimo sutartį NR. F14-92 (toliau – sutartis Nr. F14-92) teikti laboratorinių tyrimų paslaugą Molėtų rajono gyventojams,** į Bendrovės 2016 m. liepos 21 d. „Prašymą išnuomoti ne konkurso būdu patalpas,

Molėtų rajono savivaldybės taryba n u s p r e n d ž i a:

1. Ne konkurso būdu **sutarties Nr. V9-45 ir sutarties Nr. F14-92** galiojimo laikotarpiui nuo 2016 m. rugsėjo 14 d. išnuomoti **Bendrovei klinikinės diagnostikos laboratorijos veiklai** Molėtų rajono savivaldybei nuosavybės teise priklausančias ir šiuo metu Molėtų rajono savivaldybės administracijos patikėjimo teise valdomas:

1.1. 95,71 kv. m ploto negyvenamąsias patalpas (plane pažymėtas 1-91 ÷ 1-97 ir 1-99 ÷ 1-104) su 11,64 kv. m bendro naudojimo patalpomis (plane pažymėtomis 1-88 ir 1-90, kurių bendras plotas 23,29 kv. m) ligoninės pastate (nekilnojamojo turto registro Nr. 90/66865, unikalus numeris 6298-9009-8017), esančiame Molėtų m., Graužinių g. 3, verstis klinikinės diagnostikos laboratorijos veikla. Bendras išnuomojamų patalpų plotas – 107,35 kv. m. Nuompinigių dydis – 1,0 euras per mėnesį už 1 kv. m.

1.2. 65,62 kv. m ploto negyvenamąsias patalpas (plane pažymėtas 1-39 ÷ 1-42) su 42,27 kv. m bendro naudojimo patalpomis (plane pažymėtomis 1-38, kurių bendras plotas 84,54 kv. m) poliklinikos pastate (nekilnojamojo turto registro Nr. 90/65172, unikalus numeris 6298-4002-9017), esančiame Molėtų m., Graužinių g. 2, verstis klinikinės diagnostikos laboratorijos veikla. Bendras išnuomojamų patalpų plotas – 107,89 kv. m. Nuompinigių dydis – 1,0 euras per mėnesį už 1 kv. m.

2. Įgalioti Molėtų rajono savivaldybės administracijos direktorių Saulių Jauneiką, jam nesant - administracijos direktoriaus pavaduotoją Karolį Balčiūną pasirašyti 1 punkte nurodytų patalpų nuomos sutartis bei turto priėmimo - perdavimo aktus.

3. Pripažinti netekusiais galios:

3.1. Molėtų rajono savivaldybės tarybos 2015 m. rugpjūčio 20 d. sprendimą Nr. B1-188 „Dėl savivaldybės nekilnojamojo turto, esančio Molėtų m., Graužinių g. 2, išnuomojimo viešojo konkurso būdu“;

3.2. Molėtų rajono savivaldybės tarybos 2015 m. rugpjūčio 20 d. sprendimą Nr. B1-189 „Dėl savivaldybės nekilnojamojo turto, esančio Molėtų m., Graužinių g. 3, išnuomojimo viešojo konkurso būdu“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras